

Na osnovu člana 60 stav 2 Statuta Glavnog grada ("Službeni list CG - opštinski propisi", broj 8/19) i člana 133 Poslovnika Skupštine Glavnog grada ("Službeni list CG - opštinski propisi", broj 31/19), Skupština Glavnog grada - Podgorice, na sjednici održanoj \_\_\_\_\_\_\_\_\_\_\_\_, donijela je

**PROGRAM RADA**

**SKUPŠTINE GLAVNOG GRADA-PODGORICE**

**ZA 2020. GODINU**

Program rada sadrži aktivnosti koje proizilaze iz nadležnosti i djelokruga poslova Skupštine Glavnog grada utvrđenih Zakonom o lokalnoj samoupravi, Zakonom o Glavnom gradu i drugim zakonima, Statutom Glavnog grada i određenim strateškim dokumentima.

Program sadrži tematski i normativni dio.

**A - TEMATSKI DIO**

**I - PROGRAMI I PLANOVI**

**1. Predlog strateškog plana razvoja Glavnog grada-Podgorice za period 2020-2025. godine**

Shodno obavezi definisanoj Zakonom o regionalnom razvoju ("Službeni list CG", br. 20/11, 26/11, 20/15 i 47/19), Glavni grad Podgorica pristupio je izradi Strateškog plana razvoja za period 2020-2025. godine. Članom 8 navedenog zakona, precizirano je da se strateškim planom utvrđuje postojeće stanje razvoja jedinice lokalne samouprave, opšti cilj razvoja, strateški ciljevi sa prioritetima za njihovo ostvarivanje, mjere i smjernice za ostvarivanje strateškog plana, orjentaciona sredstva za sprovođenje strateškog plana, način njihovog obezbjeđivanja i druga pitanja od značaja za razvoj. Istom odredbom definisano je da Plan donosi Skupština Glavnog grada, za period do sedam godina.

**Predlagač**: Gradonačelnik

**Nosilac posla**: Radna grupa za izradu nacrta Strateškog plana razvoja Glavnog grada - Podgorica

**Rok**: I kvartal

**2. Predlog plana održive urbane mobilnosti Glavnog grada - Podgorica**

Plan održive urbane mobilnosti je inovativni strateški plan za planiranje saobraćaja za urbane sredine. Osnov i obaveza za donošenje plana, proizilazi iz GIZ ORF-EE projekta „Održiva urbana mobilnost u zemljama Jugoistočne Evrope II“ (SUMSEEC II). Politike EU podržavaju razvoj planova održive urbane mobilnosti za gradove i podržavaju njihovu progresivnu implementaciju. Plan održive mobilnosti, kao dio navedenog projekta, bazira se na dugoročnoj viziji razvoja saobraćaja i mobilnosti za cjelokupnu teritoriju grada, a vizija treba da bude određena specifičnim ciljevima koji opisuju željenu promjenu. Sve promjene moraju biti mjerljive, ali njihov odabir mora biti vođen između ostalog redukcijom emisija gasova sa efektom staklene bašte i potrošnje fosilnih goriva, te dostizanjem ciljeva smanjenja štetnih uticaja na zdravlje građana i životno okruženje, odnosno u konačnom poboljšanje cjelokupnog kvaliteta života građana.

**Predlagač**: Gradonačelnik

**Nosilac posla**: Sekretarijat za saobraćaj

**Rok**: I kvartal

**3. Predlog lokalnog plana za unapređenje socijalne inkluzije – razvoj usluga socijalne i dječje zaštite u Glavnom gradu –Podgorici, za period 2020-2023. godine**

Akcionim planom za 2018.godinu, za sprovođenje Strategije razvoja sistema socijalne zaštite za period od 2018.do 2022.godine, predviđena je mjera donošenja novih lokalnih planova socijalne i dječje zaštite. Kako je prethodni Lokalni plan za unaprjeđenje socijalne inkluzije – razvoj usluga socijalne i dječje zaštite u Glavnom gradu – Podgorica, za period 2014-2018 (usvojen Zaključkom Skupštine Glavnog grada – Podgorica br.01-030/13 – 1211 od 15.11.2013.godine), to je neophodno donijeti novi Lokalni plan, zbog čega se i predlaže donošenje istog, za period 2020.-2023.godine

**Predlagač**: Gradonačelnik

**Nosilac posla**:Sekretarijat za socijalno staranje

**Rok**: I kvartal

**4. Predlog lokalnog akcionog plana za mlade Glavnog grada –Podgorica, za period 2020-2021. godine ( LAPM)**

Shodno Zakonu o mladima („Službeni list CG“, br.25/19 i 27/19) i Strategiji za mlade 2017.-2021., lokalne samouprave su u obavezi da donesu lokalne akcione planove za mlade.

U skladu sa ključnim oblastima, definisanim Strategijom za mlade 2017.-2021., LAPM-om se definiše niz aktivnosti, koje bi trebalo sprovesti po pitanju zapošljavanja, zdravlja, participacije, kulture, informisanosti mladih, kao i jačanja institucionalnih mehanizama za sprovođenje omladinske politike, u toku 2020. i 2021.godine.

**Predlagač**: Gradonačelnik

**Nosilac posla**:Radna grupa za izradu Lokalnog akcionog plana za mlade Glavnog grada za period 2020.-2021.godine

**Rok**: I kvartal

**5. Predlog programa podizanja spomen - obilježja**

Članom 54 stav 1 tačka 52 Statuta Glavnog grada ("Službeni list CG", broj 8/19), propisano je da Skupština Glavnog grada donosi program podizanja spomen -obilježja. Članom 8 stav 2 Zakona o spomen -obilježjima ("Službeni list CG", br. 40/08, 40/11i 2/17), propisano je da se spomen - obilježja podižu u skladu sa programom podizanja spomen – obilježja, koji donosi Skupština Glavnog grada, uz saglasnost organa državne uprave nadležnog za poslove kulture.Programom se utvrđuju spomen-obilježja, koja će se podići na teritoriji Glavnog grada – Podgorice u 2020.godini, odnosno izmijeniti, doraditi, izmjestiti i zamijeniti, način i razlog podizanja, opis simboličkog značenja, kao i drugi elementi, neophodni za sprovođenje Programa.

**Predlagač**: Gradonačelnik

**Nosilac posla**:Sekretarijat za kulturu i sport

**Rok**: II kvartal

**6. Predlog programa socijalnog stanovanja Glavnog grada Podgorice za 2020.godinu**

##

## Odredbom člana 6 Zakona o socijalnom stanovanju ("Službeni list CG", broj 35/13), propisano je da, u skladu sa programom socijalnog stanovanja koji donosi Vlada Crne Gore na period od tri godine, jedinica lokalne samouprave donosi lokalni program socijalnog stanovanja, na period od godinu dana. Program, saglasno navedenom zakonu sadrži: lica, odnosno grupe lica na teritoriji Glavnog grada, kojima će se rješavati pitanje socijalnog stanovanja, obim i uslove odobravanja sredstava privrednim društvima, fizičkim licima i stambenim zadrugama i način vraćanja sredstava, kao i bliža mjerila i kriterijumi za utvrđivanje visine zakupnine za korišćenje stambenih objekata, u skladu sa navedenim zakonom.

**Predlagač**: Gradonačelnik

## **Nosioci posla**: Sekretarijat za socijalno staranje, Sekretarijat za komunalne poslove, Direkcija za imovinu i Agencija za stanovanje

**Rok**: III kvartal

**7. Predlog programa razvoja kulture Glavnog grada - Podgorica za period 2020-2024. godine**

Članom 6, 10 i 11 Zakona o kulturi („Službeni list CG“, br. 49/08, 16/11, 40/11 i 38/12), utvrđeno je da se javni interes u kulturi, u opštini, ostvaruje donošenjem opštinskog programa razvoja kulture. Program se donosi na period od pet godina, u skladu sa Nacionalnim programom. Predsjednik opštine (gradonačelnik), najmanje jednom godišnje podnosi skupštini izvještaj o njegovom ostvarivanju. Program i izvještaj se dostavljaju Ministarstvu.

Programom će biti definisani konkretni ciljevi, mjere i radnje na polju razvoja kulture (dugoročne potrebe lokalnog stanovništva i subjekata iz oblasti kulture, razvojni prioriteti, dinamika realizacije i organizacione, finansijske i administrativne mjere za ostvarivanje programa).

**Predlagač**: Gradonačelnik

**Nosilac posla**: Sekretarijat za kulturu i sport

**Rok**: IV kvartal

**8. Predlog plana zaštite i spašavanja od zemljotresa na teritoriji Glavnog grada – Podgorice, za period 2020- 2021. godine**

Vlada Crne Gore je u decembru 2017.godine, donijela Strategiju za smanjenje rizika od katastrofa sa Dinamičkim planom aktivnosti za period 2018.-2023.godine. Ovaj osnovni dokument obuhvata sve oblasti koje se odnose na smanjenje rizika od prirodnih i drugih katastrofa i ima za cilj da ukaže na najbitnije segmente smanjenja rizika od katastrofa na lokalnom i nacionalnom nivou. Pod rednim brojem 11 Strategije, predviđena je aktivnost – izrada lokalnih planova zaštite i spašavanja za različite vrste rizika, a kao nosioci aktivnosti i izvori sredstava, navedene su jedinice lokalne samouprave.

Akcionim planom za sprovođenje Strategije za smanjenje rizika od katastrofa za period 2018.-2019.godine, pod rednim brojem 10, utvrđena je obaveza izrade Plana zaštite i spašavanja od zemljotresa, na teritoriji Glavnog grada – Podgorice.

**Predlagač**: Gradonačelnik

**Nosioci posla**:Radna grupa za izradu nacrta Plana zaštite i spašavanja od zemljotresa na teritoriji Glavnog grada – Podgorice i Služba zaštite i spašavanja

**Rok**: IV kvartal

**9. Predlog programa uređenja prostora Glavnog grada Podgorice za 2021. godinu**

Članom 244 Zakona o planiranju prostora i izgradnji objekata ("Službeni list CG", br. 64/17, 44/18, 63/18 i 11/19), propisano je da danom stupanja na snagu ovog zakona prestaje da važi Zakon o uređenju prostora i izgradnji objekata ("Sl. list CG", br. 51/08, 34/11, 35/13 i 33/14), osim odredbi člana 7, 16, 63, 64, 65, 67, 67a i 162c, koje će se primjenjivati do donošenja Plana generalne regulacije Crne Gore.

Odredbama člana 16 Zakona o uređenju prostora i izgradnji objekata, definisana je obaveza skupštine lokalne samouprave o donošenju programa uređenja prostora.

**Predlagač**: Gradonačelnik

**Nosilac posla**: Sekretarijat za planiranje prostora i održivi razvoj

**Rok**: IV kvartal

  **10**. **Programi rada privrednih društava za 2021. godinu, sa predlozima odluka o davanju saglasnosti na programe rada, i to:**

* "Vodovod i kanalizacija" d.o.o. Podgorica,
* "Čistoća" d.o.o. Podgorica,
* "Zelenilo" d.o.o. Podgorica,
* "Pogrebne usluge" d.o.o. Podgorica,
* "Komunalne usluge" d.o.o. Podgorica,
* "Deponija" d.o.o. Podgorica,
* "Tržnice i pijace" d.o.o. Podgorica,
* "Putevi" d.o.o Podgorica,
* "Parking servis Podgorica" d.o.o. Podgorica,
* Agencija za stanovanje d.o.o. Podgorica,
* Agencija za izgradnju i razvoj Podgorice d.o.o. Podgorica,
* "Sportski objekti" d.o.o. Podgorica.

Članom 54 stav 1 tačka 58 Statuta Glavnog grada ("Sl. list CG-opštinski propisi", broj 8/19)propisano je da Skupština Glavnog grada daje saglasnost na statut javnih službi, na statusne promjene, povećanje i smanjenje glavnice, na cijene komunalnih usluga, na plan razvoja i program rada i druge programske akte javnih službi.

Program rada sadrži pregled poslova iz osnovne djelatnosti po vrsti, sadržaju i obimu, načinu njihove realizacije i rokove za izvršenje; pregled upravnih postupaka u vršenju javnih ovlašćenja po vrsti, sadržaju i obimu; poslove iz dopunske djelatnosti i druge poslove vezane za ostvarivanje osnovne djelatnosti, saradnju sa organima, javnim službama i drugim organizacijama koja je od uticaja na realizaciju programa, broj i kvalifikacionu stukturu zaposlenih i sredstva za realizaciju programa rada.

**Predlagač**: Gradonačelnik

**Nosioci posla**:Sekretarijat za komunalne poslove, Sekretarijat za saobraćaj, Sekretarijat za planiranje prostora i održivi razvoj, Sekretarijat za kulturu i sport i privredna društva

**Rok**: IV kvartal

 **11. Programi rada javnih ustanova za 2021. godinu, sa predlozima odluka o davanju saglasnosti na programe rada, i to:**

* JU Narodna biblioteka "Radosav Ljumović",
* JU Muzeji i galerije Podgorice,
* JU Gradsko pozorište Podgorica,
* JU Kulturno - informativni centar "Budo Tomović",
* JU Kulturno - informativni centar Zeta - Golubovci,
* JU za brigu o djeci "Dječji savez" Podgorica,
* JU Dnevni centar za djecu i omladinu sa smetnjama i teškoćama u razvoju - Podgorica,
* JU za smještaj, rehabilitaciju i resocijalizaciju korisnika psihoaktivnih supstanci Podgorica.

Članom 54 stav 1 tačka 58 Statuta Glavnog grada ("Sl. list CG-opštinski propisi", broj 8/19), propisano je da Skupština Glavnog grada daje saglasnost na statut javnih službi, na statusne promjene, povećanje i smanjenje glavnice, na cijene komunalnih usluga, na plan razvoja i program rada i druge programske akte javnih službi.

**Predlagač**: Gradonačelnik

**Nosioci posla**:Sekretarijat za kulturu i sport, Sekretarijat za socijalno staranje

 i javne ustanove

**Rok**: IV kvartal

**12.Predlog plana upravljanja komunalnim i neopasnim građevinskim otpadom u Glavnom gradu- Podgorica za period 2021.-2025. godine**

Pravni osnov za donošenje navedenog plana sadržan je u odredbi člana 23 Zakona o upravljanju otpadom ("Službeni list CG", br. 64/11 i 39/16). Važećim Planom upravljanja komunalnim i neopasnim građevinskim otpadom u Glavnom gradu Podgorica, definisani su ciljevi i utvrđeni uslovi za racionalno i održivo upravljanje ovim vrstama otpada za period 2016.-2020.godina, te je potrebno donijeti novi plan, saglasno Zakonu o upravljanju otpadom.

**Predlagač**: Gradonačelnik

**Nosilac posla**: Sekretarijat za komunalne poslove

**Rok**: IV kvartal

**13. Predlog strategije zapošljavanja i razvoja ljudskih resursa**

Strategija će biti pripremljena u okviru projekta »Dalji razvoj lokalnih inicijativa za zapošljavanje« koji se finansira iz Programa EU i CG za zapošljavanje, obrazovanje i socijalnu zaštitu. U okviru navedenog projekta održane su regionalne radionice sa predstavnicima lokalnih samouprava na temu lokalnih partnerstava za zapošljavanje. Projekat ima za cilj da podstakne razvoj lokalnih inicijativa za zapošljavanje u cilju poboljšanja tržišta rada i povećanja zapošljivosti.

**Predlagač**: Gradonačelnik

**Nosilac posla**: Sekretarijat za preduzetništvo

**Rok**: IV kvartal

**II - INFORMATIVNO - ANALITIČKI DIO**

1. **Izvještaj o radu Gradonačelnika i radu organa uprave Glavnog grada i službi za 2019. godinu**

Izvještaj se podnosi u skladu sa članom 58 stav 1 tačka 12 Zakona o lokalnoj samoupravi ("Službeni list CG", br. 2/18 i 34/19) i članom 100 stav 1 tačka 19 Statuta Glavnog grada ("Službeni list CG-opštinski propisi", broj 8/19), kojima je propisano da Gradonačelnik podnosi Skupštini izvještaj o svom radu i radu organa uprave Glavnog grada i službi, do 31. marta tekuće godine za prethodnu godinu.

**Predlagač**: Gradonačelnik

**Nosilac posla**: Služba gradonačelnika

**Rok**: I kvartal

**2. Izvještaj o realizaciji Plana akcije za mlade Glavnog grada (2014-2019) u 2019. godini**

###### Članom 14 stav 4 Zakona o mladima (“Službeni list CG”, br.25/19 i 27/19), propisano je da je opština dužna da godišnji izvještaj o realizaciji lokalnog akcionog plana za mlade, dostavi Ministarstvu nadležnom za omladinsku politiku, najkasnije do 15.februara tekuće godine za prethodnu kalendarsku godinu.

**Predlagač**: Gradonačelnik

**Nosilac posla**: Sekretarijat za lokalnu samoupravu

**Rok**: I kvartal

**3. Izvještaj o projektima nevladinih organizacija koji su finansirani sredstvima Glavnog grada u 2019. godini**

Članom 21 Odluke o finansiranju projekata nevladinih organizacija ("Službeni list CG - opštinski propisi", br. 32/14 i 26/17), propisano je da Komisija podnosi Skupštini Glavnog grada godišnji izvještaj o finansiranim projektima nevladinih organizacija, iznosu dodijeljenih sredstava, realizovanim aktivnostima i njihovim efektima. Stavom 2 istog člana propisano je da se Izvještaj podnosi u prvom kvartalu naredne godine za prethodnu godinu.

**Predlagač**: Gradonačelnik

**Nosioci posla**:Komisija za raspodjelu sredstava za finansiranje projekata NVO, Služba gradonačelnika

**Rok**: I kvartal

 **4. Informacija o stepenu izgrađenosti svih objekata za koje je Glavni grad od 2017. godine, obezbijedio gradsko građevinsko zemljište, naknadu za komunalno opremanje ili neki drugi vid pogodnosti, odnosno uloga, zaključno sa 31.12.2019. godine**

Informacija sadrži podatke o statusu i izgrađenosti građevinskog zemljišta za koje je Glavni grad obezbijedio neki vid povoljnosti (građevinsko zemljište ili naknada za komunalno opremanje građevinskog zemljišta).

**Predlagač**: Gradonačelnik

**Nosilac posla**:Sekretarijat za planiranje prostora i održivi razvoj

**Rok**: Ikvartal

 **5. Informacija o toku implementacije projekta sakupljanja i prečišćavanja otpadnih voda u Glavnom gradu - Podgorici**

Informacijom će se dati pregled aktivnosti, preduzetih na realizaciji projekta sakupljanja i prečišćavanja otpadnih voda u Podgorici u dosadašnjem periodu.

**Predlagač**: Gradonačelnik

**Nosioci posla**:Sekretarijat za komunalne poslove i “Vodovod i kanalizacija” d.o.o. Podgorica

**Rok**: II kvartal

 **6. Izvještaj o radu Komunalne inspekcije Glavnog grada - Podgorica za 2019. godinu**

Shodno članu 54 stav 1 tačka 28 Statuta Glavnog grada ("Službeni list CG-opštinski propisi", broj 8/19), Skupština Glavnog grada razmatra i usvaja izvještaj o radu gradonačelnika i radu organa uprave Glavnog grada, stručnih i posebnih službi.

Izvještaj o radu Komunalne inspekcije sadrži uvod, preduzete mjere i radnje u postupku vršenja inspekcijskog nadzora, saradnju sa ostalim organima, organizacijama i drugim subjektima, ocjenu stanja i predlog mjera za poboljšanje stanja i tabelarni prikaz o izvršenim inspekcijskim pregledima i preduzetim mjerama u oblastima svoje nadležnosti za 2019. godinu.

**Predlagač**: Gradonačelnik

**Nosioci posla**: Sekretarijat za komunalne poslove, Sekretarijat za saobraćaj, Komunalna inspekcija

**Rok**: II kvartal

 **7. Izvještaj o radu Komunalne policije Glavnog grada - Podgorica za 2019. godinu**

Pravni osnov za razmatranje ovog Izvještaja sadržan je u članu 54 stav 1 tačka 28 Statuta Glavnog grada ("Službeni list CG-opštinski propisi", broj 8/19), kojim je propisano da Skupština Glavnog grada razmatra i usvaja izvještaj o radu gradonačelnika i radu organa uprave Glavnog grada, stručnih i posebnih službi. Izvještaj o radu sadrži pregled ostvarivanja funkcije, preduzete mjere u vršenju komunalnog nadzora na održavanju komunalnog reda u Glavnom gradu za 2019. godinu, odnos i saradnju sa organima, organizacijama i drugim subjektima, organizaciju Komunalne policije i kadrovsku osposobljenost za izvršavanje poslova iz nadležnosti Komunalne policije Glavnog grada, kao i ocjenu stanja i predlog mjera za poboljšanje stanja.

**Predlagač**: Gradonačelnik

**Nosioci posla**: Sekretarijat za komunalne poslove, Sekretarijat za saobraćaj, Komunalna policija

**Rok**: II kvartal

**8. Izvještaj o radu Službe zaštite i spašavanja Glavnog grada - Podgorica za 2019. godinu**

Shodno članu 54 stav 1 tačka 28 Statuta Glavnog grada ("Službeni list CG-opštinski propisi", broj 8/19), Skupština Glavnog grada razmatra i usvaja izvještaj o radu gradonačelnika i radu organa uprave Glavnog grada, stručnih i posebnih službi.

Izvještaj o radu Službe zaštite Glavnog grada, sadrži uvodni dio, ostvarivanje funkcije Službe, odnos i saradnju sa organima, organizacijama i drugim subjektima, organizaciju Službe i kadrovsku osposobljenost za izvršavanje funkcije, ocjenu stanja i predlog mjera za poboljšanje stanja u oblasti zaštite od požara i drugih akcidentnih i vanrednih događaja u cilju stvaranja uslova za njihovo otklanjanje.

**Predlagač**: Gradonačelnik

**Nosioci posla**: Sekretarijat za komunalne poslove i Služba zaštite i spašavanja **Rok:** II kvartal

**9. Izvještaji o radu privrednih društava za 2019. godinu, sa predlozima ocjena i zaključaka, i to:**

* "Vodovod i kanalizacija" d.o.o. Podgorica,
* "Čistoća" d.o.o. Podgorica,
* "Zelenilo" d.o.o. Podgorica,
* "Pogrebne usluge" d.o.o. Podgorica,
* "Komunalne usluge" d.o.o. Podgorica,
* "Deponija" d.o.o. Podgorica,
* "Tržnice i pijace" d.o.o. Podgorica,
* "Putevi" d.o.o Podgorica,
* "Parking servis Podgorica" d.o.o. Podgorica,
* Agencija za stanovanje d.o.o. Podgorica,
* Agencija za izgradnju i razvoj Podgorice d.o.o. Podgorica,
* "Sportski objekti" d.o.o. Podgorica.

Shodno odredbama člana 54 stav 1 tačka 29 Statuta Glavnog grada ("Službeni list CG-opštinski propisi", broj 8/19), Skupština Glavnog grada razmatra izvještaje o radu javnih službi čiji je osnivač Glavni grad.

Izvještaj o radu društava sa ograničenom odgovornošću, sadrži uvod, ostvarivanje osnovne funkcije, rad organa upravljanja, ostvarivanje odnosa i saradnje, organizaciju i kadrovsku osposobljenost, podatke o poslovnom prostoru i opremi, podatke o finansijskom poslovanju, ocjenu stanja i predlog mjera.

 **Predlagač**: Gradonačelnik

**Nosioci posla**: Sekretarijat za komunalne poslove, Sekretarijat za saobraćaj,

 Sekretarijat za planiranje prostora i održivi razvoj,

 Sekretarijat za kulturu i sport i privredna društva

**Rok**: II kvartal

**10. Izvještaji o radu javnih ustanova za 2019. godinu, sa predlozima ocjena i zaključaka, i to:**

* JU Narodna biblioteka "Radosav Ljumović",
* JU Muzeji i galerije Podgorice,
* JU Gradsko pozorište Podgorica,
* JU Kulturno - informativni centar "Budo Tomović",
* JU Kulturno - informativni centar Zeta - Golubovci,
* JU Kulturno - informativni centar Malesija - Tuzi,
* JU za brigu o djeci "Dječji savez" Podgorica,
* JU Dnevni centar za djecu i omladinu sa smetnjama i teškoćama u razvoju -Podgorica,
* JU za smještaj, rehabilitaciju i resocijalizaciju korisnika psihoaktivnih supstanci Podgorica.

Shodno odredbama člana 54 stav 1 tačka 29 Statuta Glavnog grada ("Službeni list CG-opštinski propisi", broj 8/19), Skupština Glavnog grada razmatra izvještaje o radu javnih službi čiji je osnivač Glavni grad. Osnivačkim aktima navedenih javnih ustanova u oblasti kulture propisano je da se sredstva za finansiranje njihove osnovne djelatnosti obezbjeđuju iz Budžeta Glavnog grada na osnovu programa rada koji donosi organ upravljanja ustanove, uz saglasnost Osnivača.

**Nosioci posla**: Sekretarijat za kulturu i sport,

 Sekretarijat za socijalno staranje i javne ustanove

**Predlagač**: Gradonačelnik

**Rok**: II kvartal

**11. Izvještaj o sprovođenju Lokalnog plana upravljanja otpadom u Glavnom gradu - Podgorici u 2019. godini**

Izvještaj će se sačiniti saglasno odredbi člana 25 st. 6 i 7 Zakona o upravljanju otpadom („Službeni list CG“, br. 64/11 i 39/16), kojom je propisano da godišnji izvještaj o sprovođenju lokalnog plana usvaja nadležni organ jedinice lokalne samouprave, najkasnije do 20. maja tekuće, za prethodnu godinu, kao i da je godišnji izvještaj o sprovođenju lokalnog plana, nadležni organ jedinice lokalne samouprave dužan da dostavi Ministarstvu i Agenciji, najkasnije do 30.juna tekuće, za prethodnu godinu.

**Predlagač**: Gradonačelnik

**Nosilac posla**: Sekretarijat za komunalne poslove

**Rok**: II kvartal

 **12. Izvještaj o postupanju u upravnim stvarima iz nadležnosti Glavnog grada u 2019. godini**

Članom 100 stav 1 tačka 19 Statuta Glavnog grada ("Službeni list CG-opštinski propisi", broj 8/19), propisano je da Gradonačelnik podnosi Skupštini izvještaj o svom radu i radu organa uprave Glavnog grada i službi, do 31. marta tekuće godine za prethodnu godinu, a članom 119 stav 1 alineja 5 da glavni administrator priprema godišnji izvještaj o postupanju u upravnim stvarima iz nadležnosti Glavnog grada.

U cilju praćenja ostvarivanja funkcije organa uprave Glavnog grada - Podgorice, koja se, između ostalog, odnosi i na rješavanje o pravima i obavezama građana i pravnih lica, izvještaj će sadržati stepen ažurnosti i zakonitosti rada organa uprave u izvršavanju ove funkcije i uslove i način ostvarivanja prava građana.

**Predlagač**: Gradonačelnik

**Nosilac posla**: Glavni administrator

Rok: II kvartal

 **13. Informacija o pripremljenosti turističke sezone u Glavnom gradu - Podgorici u 2020. godini**

Informacija će se uraditi u saradnji sa Turističkom organizacijom Podgorice i drugim subjektima koji učestvuju u stvaranju kvalitetnih uslova za prihvat gostiju, a ima za cilj da prikaže aktivnosti i stepen pripremljenosti grada za turističku sezonu 2020. godine.

**Predlagač**: Gradonačelnik

**Nosilac posla**: Sekretarijat za preduzetništvo

**Rok**: II kvartal

**14. Izvještaj o ukupno ostvarenim primicima i izvršenim izdacima, iskazanim u skladu sa organizacionom, fukcionalnom i ekonomskom klasifikacijom, za period od 01.01.2020.godine do 30.06.2020.godine**

U skladu sa članom 55 stav 5 Zakona o finansiranju lokalne samouprave (“Službeni list CG”, broj 3/19), Gradonačelnik je dužan da Skupštini Glavnog grada dostavi Polugodišnji izvještaj o ukupno ostvarenim primicima i izvršenim izdacima, iskazanim u skladu sa organizacionom, funkcionalnom i ekonomskom klasifikacijom, najkasnije u roku od 15 dana od dana isteka drugog kvartala.

**Predlagač**: Gradonačelnik

**Nosilac posla**:Sekretarijat za finansije

**Rok**:III kvartal

 **15. Informacija o aktivnostima na podsticanju razvoja poljoprivrede i ruralnih područja Glavnog grada - Podgorice u 2020. godini, sa pregledom stanja u ovoj oblasti**

Informacija će se uraditi u skladu sa definisanim Programom aktivnosti za podsticanje razvoja poljoprivrede i ruralnih područja Glavnog grada - Podgorice u 2020. godini i opredijeljenim sredstvima za te namjene, odnosno Agrobudžetom Glavnog grada - Podgorice za 2020. godinu.Cilj Informacije je da prikaže stanje poljoprivrede u Glavnom gradu - Podgorici i da obrazloži stimulativne i kreditne mjere koje su realizovane u 2020. godini.

**Predlagač**: Gradonačelnik

**Nosilac posla**: Sekretarijat za preduzetništvo

**Rok**: IV kvartal

**16. Informacija o stanju mostova u Glavnom gradu, sa predlogom mjera za njihovu zaštitu**

Shodno planiranim budžetskim sredstvima obavlja se pregled mostova na teritoriji Glavnog grada. Izvještaj o glavnom pregledu mostova uključujući i geodetska mjerenja izvršiće odabrani renomirana ponuđač. Na osnovu predmetnih izvještaja sačiniće se informacija o stanju mostova na teritoriji Glavnog grada.

**Predlagač**: Gradonačelnik

**Nosilac posla**: Sekretarijat za saobraćaj

**Rok**: IV kvartal

**B – NORMATIVNI DIO**

**1. Predlog odluke o donošenju Detaljnog urbanističkog plana** "**Zabjelo 9**"

Na osnovu člana 219 Zakona o planiranju prostora i izgradnji objekata ("Službeni list CG", br. 64/17, 44/18, 63/18 i 11/19), a u vezi sa članom 162c Zakona o uređenju prostora i izgradnji objekata ("Službeni list CG", br. 51/08, 40/10, 34/11, 40/11, 47/11, 35/13, 39/13 i 33/14), donose se planski dokumenti prema posebnom postupku.

**Predlagač**: Gradonačelnik

**Nosilac posla**:Sekretarijat za planiranje prostora i održivi razvoj

**Rok**: I kvartal

**2.Predlog odluke o donošenju Detaljnog urbanističkog plana** "**Zagorič 3 i 4**"

Na osnovu člana 219 Zakona o planiranju prostora i izgradnji objekata ("Službeni list CG", br. 64/17, 44/18, 63/18 i 11/19), a u vezi sa članom 162c Zakona o uređenju prostora i izgradnji objekata ("Službeni list CG", br. 51/08, 40/10, 34/11, 40/11, 47/11, 35/13, 39/13 i 33/14), donose se planski dokumenti prema posebnom postupku.

**Predlagač**: Gradonačelnik

**Nosilac posla**: Sekretarijat za planiranje prostora i održivi razvoj

**Rok**: I kvartal

 **3.Predlog odluke o donošenju Detaljnog urbanističkog plana** "**Ibričevina**"

Na osnovu člana 219 Zakona o planiranju prostora i izgradnji objekata ("Službeni list CG", br. 64/17, 44/18, 63/18 i 11/19), a u vezi sa članom 162c Zakona o uređenju prostora i izgradnji objekata ("Službeni list CG", br. 51/08, 40/10, 34/11, 40/11, 47/11, 35/13, 39/13 i 33/14), donose se planski dokumenti prema posebnom postupku.

**Predlagač**: Gradonačelnik

**Nosilac posla**: Sekretarijat za planiranje prostora i održivi razvoj

**Rok**: I kvartal

**4. Predlog odluke o donošenju Detaljnog urbanističkog plana** "**Čepurci**"

Na osnovu člana 219 Zakona o planiranju prostora i izgradnji objekata ("Službeni list CG", br. 64/17, 44/18, 63/18 i 11/19), a u vezi sa članom 162c Zakona o uređenju prostora i izgradnji objekata ("Službeni list CG", br. 51/08, 40/10, 34/11, 40/11, 47/11, 35/13, 39/13 i 33/14), donose se planski dokumenti prema posebnom postupku.

**Predlagač**: Gradonačelnik

**Nosilac posla**: Sekretarijat za planiranje prostora i održivi razvoj

**Rok**: I kvartal

 **5. Predlog odluke o donošenju Detaljnog urbanističkog plana** "**Nova Varoš – Blok R**"

Na osnovu člana 219 Zakona o planiranju prostora i izgradnji objekata ("Službeni list CG", br. 64/17, 44/18, 63/18 i 11/19), a u vezi sa članom 162c Zakona o uređenju prostora i izgradnji objekata ("Službeni list CG", br. 51/08, 40/10, 34/11, 40/11, 47/11, 35/13, 39/13 i 33/14), donose se planski dokumenti prema posebnom postupku.

**Predlagač**: Gradonačelnik

**Nosilac posla**: Sekretarijat za planiranje prostora i održivi razvoj

**Rok**: I kvartal

**6. Predlog odluke o donošenju Detaljnog urbanističkog plana** "**Stara Varoš – Blok 7**"

Na osnovu člana 219 Zakona o planiranju prostora i izgradnji objekata ("Službeni list CG", br. 64/17, 44/18, 63/18 i 11/19), a u vezi sa članom 162c Zakona o uređenju prostora i izgradnji objekata ("Službeni list CG", br. 51/08, 40/10, 34/11, 40/11, 47/11, 35/13, 39/13 i 33/14), donose se planski dokumenti prema posebnom postupku.

**Predlagač**: Gradonačelnik

**Nosilac posla**: Sekretarijat za planiranje prostora i održivi razvoj

**Rok**: I kvartal

 **7. Predlog odluke o podizanju spomen-obilježja davanjem naziva ulicama i bulevaru u Podgorici**

Pravni osnov za donošenje Odluke sadržan je u članu 10 Zakona o teritorijalnoj organizaciji Crne Gore (»Sl. list CG«, br. 54/11, 26/12, 27/13,62/13, 12/14, 3/16, 31/17, 86/18 i 3/20), kojim je propisano da naziv naselja, ulice i trga određuje skupština jedinice loklne samouprave i članu 16 stav 1 Zakona o spomen-obilježjima (»Sl. list CG«, br. 40/08, 40/11 i 2/17), kojim je propisano da skupština opštine, u skladu sa programom podizanja spomen-obilježja, uz prethodnu saglasnost nadležnog organa, donosi odluku o podizanju spomen-obilježja.

Članom 54 stav 1 tačka 53 Statuta Glavnog grada propisano je da Skupština određuje nazive naslja, ulica i trgova, a članom 15 Odluke o obrazovanju radnih tijela Skupštine Glavnog grada da Savjet za davanje predloga naziva naselja, ulica i trgova predlaže Skupštini davanje ili promjenu naziva naselja, ulica i trgova.

**Predlagač**: Savjet za davanje predloga naziva naselja, ulica i trgova

**Nosilac posla**: Savjet za davanje predloga naziva naselja, ulica i trgova

**Rok**: I kvartal

 **8. Predlog odluke o određivanju naziva ulice u Podgorici**

Pravni osnov za donošenje Odluke sadržan je u članu 10 Zakona o teritorijalnoj organizaciji Crne Gore (»Sl. list CG«, br. 54/11, 26/12, 27/13,62/13, 12/14, 3/16, 31/17, 86/18 i 3/20), kojim je propisano da naziv naselja, ulice i trga određuje skupština jedinice loklne samouprave, članu 54 stav 1 tačka 53 Statuta Glavnog grada, kojim je propisano da Skupština određuje nazive naslja, ulica i trgova, i članu 15 Odluke o obrazovanju radnih tijela Skupštine Glavnog grada (»Sl.list CG-opštinski propisi«, broj 31/19), kojim je propisano da Savjet za davanje predloga naziva naselja, ulica i trgova predlaže Skupštini davanje ili promjenu naziva naselja, ulica i trgova.

**Predlagač**: Savjet za davanje predloga naziva naselja, ulica i trgova

**Nosilac posla**: Savjet za davanje predloga naziva naselja, ulica i trgova

**Rok**: I kvartal

**9. Predlog odluke o održavanju čistoće na teritoriji Glavnog grada - Podgorice**

Pravni osnov za donošenje navedene odluke sadržan je u članu 33 stav 2 Zakona o komunalnim djelatnostima ("Službeni list CG", br. 55/16, 74/16 i 2/18), kojim je propisano da postupak i način korišćenja komunalne usluge sakupljanja i odvoženja komunalnog otpada propisuje nadležni organ jedinice lokalne samouprave. Donošenjem Zakona o komunalnim djelatnostima, utvrđena je obaveza donošenja novog propisa u skladu sa članom 33, a u roku iz člana 78 ovog zakona, pri čemu će se do donošenja propisa primjenjivati propisi doneseni na osnovu Zakona o komunalnim djelatnostima ("Službeni list RCG", broj 12/95).

**Predlagač**: Gradonačelnik

**Nosilac posla**: Sekretarijat za komunalne poslove

**Rok**: I kvartal

 10. Predlog odluke o o osnivanju društva sa ograničenom odgovornošću Lokalni javni emiter "Radio televizija Podgorica"

Pravni osnov za donošenje predložene odluke, sadržan je u članu 75 stav 1 tačka 3 Zakona o elektronskim medijima ("Sl. list CG", br. 46/10, 40/11, 53/11, 06/13, 55/16 i 92/17), kojim je propisano da se lokalni javni emitter osniva odlukom Skupštine jedinice lokalne samouprave za njenu teritoriju, članu 27 stav 1 tačka 17 Zakona o lokalnoj samoupravi („Sl. list CG“, broj 2/18 i 34/19) kojim je propisano da opština u skladu sa zakonom i drugim propisima, pored ostalog uređuje i obezbjeđuje uslove za informisanje lokalnog stanovništva; članu 64 Zakona o privrednim društvima ("Sl. list RCG", broj 6/02 i "Sl. list Crne Gore", br. 17/07, 80/08, 40/10, 36/11 i 40/11) kojim je između ostalog propisano da društvo sa ograničenom odgovornošću mogu osnovati fizička i pravna lica, ulaganjem novčanih i nenovčanih sredstava u društvo, radi ostvarivanja dobiti, a njegovi osnivači odgovaraju za obaveze društva do iznosa svojih uloga, kao i da ulozi osnivača čine početni kapital društva, te članu 54 Statuta Glavnog grada („Službeni list Crne Gore – opštinski propisi“, broj 8/19), kojim je propisano da Skupština Glavnog grada u okviru svoje nadležnosti donosi propise i druge opšte akte.

U skladu sa citiranim odredbama predlaže se donošenje Odluke o osnivanju d.o.o. „RTV Podgorica“, radi obavljanja djelatnosti od javnog interesa (pružanje audiovizuelnih usluga, proizvodnja i emitovanje radijskog i televizijskog programa sa informativnim, kulturnim, umjetničkim, obrazovnim i drugim sadržajima od interesa za građane Glavnog grada Podgorice, s tim što se u cilju potpunijeg korišćenja kapaciteta i sticanja prihoda, društvo može baviti i drugim djelatnostima koje ne ugrožavaju obavljanje osnovnih djelatnosti. Finansiranje RTV Podgorica vršiće se iz prihoda Budžeta Glavnog grada i drugih izvora u skladu sa odlukom.

**Predlagač**: Gradonačelnik

**Nosilac posla**: Sekretarijat za kulturu i sport

**Rok**: I kvartal

 **11. Predlog odluke o donošenju Detaljnog urbanističkog plana** "**Poslovni centar Kruševac- zona B**"

Na osnovu člana 219 Zakona o planiranju prostora i izgradnji objekata ("Službeni list CG", br. 64/17, 44/18, 63/18 i 11/19), a u vezi sa članom 162c Zakona o uređenju prostora i izgradnji objekata ("Službeni list CG", br. 51/08, 40/10, 34/11, 40/11, 47/11, 35/13, 39/13 i 33/14), donose se planski dokumenti prema posebnom postupku.

**Predlagač**: Gradonačelnik

**Nosilac posla**: Sekretarijat za planiranje prostora i održivi razvoj

**Rok**: II kvartal

 **12**. **Predlog odluke o izmjenama i dopunama Odluke o rješavanju stambenih pitanja lica u stanju socijalne potrebe**

 Donošenjem novog Zakona o lokalnoj samoupravi ("Službeni list CG", br. 2/18 i 34/19), potrebno je Odluku o rješavanju stambenih pitanja lica u stanju socijalne potrebe dopuniti i izmijeniti u skladu sa istim.

**Predlagač**: Gradonačelnik

**Nosilac posla**: Sekretarijat za socijalno staranje

**Rok**: II kvartal

**13. Predlog odluke o održavanju groblja na teritoriji Glavnog grada - Podgorice**

Pravni osnov za donošenje navedene odluke sadržan je u Zakonu o komunalnim djelatnostima ("Službeni list CG", br. 55/16, 74/16 i 2/18). Donošenjem novog Zakona, potrebno je donijeti predloženu odluku, u roku iz člana 78 ovog zakona, pri čemu će se do donošenja ovog propisa, primjenjivati propisi doneseni na osnovu Zakona o komunalnim djelatnostima ("Službeni list RCG", broj 12/95).

**Predlagač**: Gradonačelnik

**Nosilac posla**: Sekretarijat za komunalne poslove

**Rok**: II kvartal

 **14. Predlog odluke o komunalnom redu**

Pravni osnov za donošenje navedene odluke sadržan je u Zakonu o komunalnim djelatnostima ("Službeni list CG", br. 55/16, 74/16 i 02/18). Donošenjem novog Zakona, potrebno je donijeti predloženu odluku, u roku iz člana 78 ovog zakona, pri čemu će se do donošenja ovog propisa, primjenjivati propisi doneseni na osnovu Zakona o komunalnim djelatnostima ("Službeni list RCG", broj 12/95).

**Predlagač**: Gradonačelnik

**Nosilac posla**: Sekretarijat za komunalne poslove

**Rok**: II kvartal

 **15. Predlog odluke o obrazovanju Savjeta za mlade Glavnog grada – Podgorica**

Članom 18 Zakona o mladima („Službeni list CG“, br. 25/19 i 27/19), propisano je da se radi podsticaja i unapređenja razvoja omladinske politike, jačanja saradnje i unapređenja položaja mladih na lokalnom nivou, u opštini može obrazovati lokalni savjet za mlade, kao stručno – savjetodavno tijelo.

**Predlagač**: Gradonačelnik

**Nosilac posla**: Sekretarijat za lokalnu samoupravu

**Rok**: II kvartal

**16. Predlog odluke o finansiranju projekata nevladinih organizacija na teritoriji Glavnog grada - Podgorica**

Članom 174 stav 2 tačka 5 Zakona o lokalnoj samoupravi ("Službeni list CG", br. 2/18 i 34/19), propisano je da se saradnja u cilju afirmisanja otvorenog i demokratskog društva organa lokalne samouprave, organa i službi i javnih službi sa nevladinim organizacijama ostvaruje finansiranjem projekata nevladinih organizacija od interesa za lokalno stanovništvo, pod uslovom i po postupku, propisanim opštim aktom opštine.

Članom 27 Zakona o mladima(„Službeni list CG“, br. 25/19 i 27/19), propisano je da opštine obezbjeđuju sredstva za aktivnosti koje u skladu sa lokalnim akcionim planom za mlade sprovode nevladine organizacije, kao i da se uslovi, način, postupak i kriterijumi za dodjelu sredstava, kontrolu utrošaka sredstava dodijeljenih nevladinim organizacijama koje sprovode omladinsku politikuk, bliže uređuju propisom opštine.

**Predlagač**: Gradonačelnik

**Nosilac posla**: Sekretarijat za lokalnu samoupravu

**Rok**: II kvartal

**17. Predlog završnog računa Budžeta Glavnog grada - Podgorice za 2019. godinu**

Shodno odredbama člana 40 Zakona o finansiranju lokalne samouprave ("Službeni list CG", broj 3/19), a u vezi sa članom 44 Zakona o Glavnom gradu, predlog završnog računa Budžeta Glavnog grada utvrđuje Gradonačelnik i dostavlja ga Skupštini Glavnog grada do kraja maja tekuće godine.

**Predlagač**: Gradonačelnik

**Nosilac posla**: Sekretarijat za finansije

**Rok**: II kvartal

 **18. Predlog odluke o davanju u zakup poljoprivrednog zemljišta radi podsticaja poljoprivredne proizvodnje na teritoriji Glavnog grada**

Zakonom o državnoj imovini ("Službeni list CG", br. 21/09 i 40/11), kao i podzakonskim aktima donijetim na osnovu ovlašćenja iz istog, regulisano je pitanje korišćenja, upravljanja i raspolaganja stvarima i drugim dobrima koja pripadaju Crnoj Gori ili lokalnoj samoupravi.

Zakon o poljoprivrednom zemljištu ("Službeni list RCG", br. 15/92, 59/92 i 27/94 i "Službeni list CG", br. 73/10 i 32/11), takođe propisuje mogućnost davanja u zakup poljoprivrednog zemljišta, a obaveza Glavnog grada je da u skladu sa zakonoma i drugim propisima stvara uslove za korišćenje poljoprivrednog zemljišta i stara se o njegovoj zaštiti.

Budući da na teritoriji grada postoji poljoprivredno zemljište koje se godinama nije obrađivalo, to je u cilju poboljšanja boniteta tog zemljišta i zaštite istog, valjalo omogućiti bavljenje poljoprivrednom proizvodnjom zainteresovanim privrednim subjektima, te se pristupilo izradi predložene odluke.

**Predlagač**: Gradonačelnik

**Nosilac posla:** Sekretarijat za preduzetništvo

**Rok:** II kvartal

 **19. Predlog odluke o izmjenama i dopunama Odluke o auto - taksi prevozu na teritoriji Glavnog grada Podgorice**

Zakonom o prevozu u drumskom saobraćaju (“Sl.list CG”, br. 71/17 i 67/19), odredbom člana 87 stav 14, propisano je da bliže uslove, organizaciju, optimalan broj auto-taksi vozila, minimalni broj auto-taksi vozila prilagođenih licima sa invaliditetom, minimalne i maksimalne cijene u okviru taksi tarife i način obavljanja auto-taksi prevoza propisuje nadležni organ lokalne samoupravu. Važeća Odluka o auto taksi prevozu na teritoriji Glavnog grada Podgorice donesena je 2019. godine, a kako je u međuvremenu došlo do izmjena pomenutog Zakona o prevozu u drumskom saobraćaju to je neophodno pristupiti izmjenama i dopunama navedene Odluke.

**Predlagač**: Gradonačelnik

**Nosilac posla**: Sekretarijat za saobraćaj

**Rok**: II kvartal

 **20. Predlog odluke o izmjenama i dopunama Odluke o linijskom gradskom i prigradskom prevozu putnika na teritoriji Glavnog grada Podgorice**

Zakonom o prevozu u drumskom saobraćaju (“Sl.list CG”, broj 71/17), odredbom člana 35 stav 7 propisano je da, organizaciju i način obavljanja linijskog gradskog i prigradskog prevoza putnika propisuje nadležni organ jedinice lokalne samouprave, članom 43 stav 4 propisano je da, način obavljanja posebnog linijskog gradskog i prigradskog prevoza propisuje nadležni organ jedince lokalne samouprave. Važeća Odluka o linijskom gradskom i prigradskom prevozu putnika na teritoriji Glavnog grada Podgorice donesena je 2018. godine, a kako je u međuvremenu došlo do promjena određenih zakonskih rješenja, te donošenja strateškog dokumenta kojim se definišu mjere i aktivnosti u organizaciji linijskog gradskog i prigradskog prevoza to je neophodno pristupiti izmjenama i dopunama navedene Odluke.

**Predlagač**: Gradonačelnik

**Nosilac posla**: Sekretarijat za saobraćaj

**Rok**: III kvartal

**21.Predlog odluke o naknadama za korišćenje opštinskih puteva na teritoriji Glavnog grada Podgorice.**

Zakonom o izmjenama i dopunama Zakona o putevima („Sl.list Crne Gore“, broj 92/17) odredbom člana 93a, propisano je da su nadležni organi jedinica lokalne samouprave dužni da donesu odluke o visini naknada u skladu sa članom 22 stav 5 ovog zakona, u roku od 60 dana od dana stupanja na snagu ovog zakona, zbog čega je neophodno pristupiti donošenju predložene odluke.

**Predlagač**: Gradonačelnik

**Nosilac posla**: Sekretarijat za saobraćaj, Sekretarijat za finansije

**Rok**: III kvartal

**22. Predlog odluke o donošenju Detaljnog urbanističkog plana** "**Drač – Vatrogasni dom**"

Na osnovu člana 219 Zakona o planiranju prostora i izgradnji objekata ("Službeni list CG", br. 64/17, 44/18, 63/18 i 11/19), a u vezi sa članom 162c Zakona o uređenju prostora i izgradnji objekata ("Službeni list CG", br. 51/08, 40/10, 34/11, 40/11, 47/11, 35/13, 39/13 i 33/14), donose se planski dokumenti prema posebnom postupku.

**Predlagač**: Gradonačelnik

**Nosilac posla**:Sekretarijat za planiranje prostora i održivi razvoj

**Rok**: III kvartal

**23. Predlog odluke o utvrđivanju erozivnih područja na teritoriji Glavnog grada - Podgorice**

Članom 99 Zakona o vodama ("Sl.list RCG", broj 27/07 i „Sl.list CG“, br. 73/10, 32/11, 47/11, 48/15, 52/16, 55/16, 2/17, 80/17 i 84/18), propisano je da nadležni organ lokalne samouprave utvrdjuje erozivno područje, uslove i njegovo korišćenje, kao i protiverozivne mjere.

Pravilnikom o metodologiji za proglašavanje erozivnih područja („Sl.list CG“, broj 72/15), propisano je da se proglašavanje erozivnih područja vrši na osnovu Metodologije koja se sastoji od odredjivanja erozivnih područja, izrade mapa erozivnih područja i proglašavanja erozivnih područja, te da se erozivna područja odredjuju na osnovu analize geoloških, zemljišnih, fizičko-geografskih, hidroloških karakteristika prostora i načina korišćenja zemljišta. U tom pravcu, neophodno je formirati stručno radno tijelo na nivou Glavnog grada, od predstavnika stručnjaka iz oblasti geologije i hidrologije, sa zadatkom - izrada mape erozivnih područja, a u cilju proglašavanja, odnosno utvrđivanja erozivnih područja. Ovako proglašena odnosno prepoznata erozivna područja će se finalizovati i normirati donošenjem nove Odluke o utvrđivanju erozivnih područja na teritoriji Glavnog grada, budući da je postojeća odluka iz 1995.godine. („Sl.list RCG-opštinski propisi broj 8/95).

**Predlagač**: Gradonačelnik

**Nosilac posla**: Sekretarijat za preduzetništvo

**Rok**: IV kvartal

**24. Predlog odluke o Budžetu Glavnog grada-Podgorice za 2021. godinu**

U skladu sa Zakonom o finansiranju lokalne samouprave ("Službeni list CG", broj 3/19) i Zakonom o Glavnom gradu, Predlog odluke o Budžetu Glavnog grada utvrđuje Gradonačelnik i dostavlja ga Skupštini Glavnog grada do 1. decembra tekuće godine.

**Predlagač**: Gradonačelnik

**Nosilac posla**: Sekretarijat za finansije

**Rok**:IV kvartal

Skupština će u toku programskog perioda razmatrati i druga pitanja iz svoje nadležnosti.

Ovaj program će se objaviti u "Službenom listu Crne Gore - opštinski propisi".

Broj: 02-016/20-

Podgorica, \_\_\_\_\_\_\_\_\_ 2020. godine

**SKUPŠTINA GLAVNOG GRADA - PODGORICE**

 **P R E D S J E D N I K,**

 **dr Đorđe Suhih**

**O B R A Z L O Ž E NJ E**

Pravni osnov za donošenje Programa rada Skupštine Glavnog grada - Podgorice za 2020. godinu sadržan je u članu 60 stav 2 Statuta Glavnog grada ("Službeni list CG - opštinski propisi", broj 8/19) i članu 133 stav 1 Poslovnika Skupštine Glavnog grada ("Službeni list CG-opštinski propisi", broj 31/19), kojima je propisano da Skupština donosi Program rada za kalendarsku godinu.

 Članom 60 stav 3 Statuta propisano je da se Programom rada definišu aktivnosti Skupštine i njihov osnovni sadržaj, nosioci posla i rokovi za razmatranje pojedinih pitanja.

Shodno članu 134 Poslovnika Skupštine, kojim je propisano da u pripremi izrade programa rada Služba Skupštine pribavlja predloge i mišljenja o pitanjima koja treba unijeti u program rada od gradonačelnika, radnih tijela Skupštine, klubova odbornika, mjesnih zajednica i nevladinih organizacija, Služba Skupštine je ovlašćenim predlagačima uputila poziv za davanje predloga i mišljenja o pitanjima koje treba unijeti u Program rada.

Teme za izradu Programa rada blagovremeno su dostavili Klub odbornika Demokrata, Savjet za davanje predloga naziva naselja, ulica i trgova Skupštine Glavnog grada-Podgorice i gradonačelnik.

Klub odbornika Demokrata je predložio 37 tema za Program rada, od kojih je 36 informativno-analitičke prirode, a jedan predlog se odnosi na normativno uređivanje određenih pitanja, i to - Predlog odluke o direktnim radio prenosima sjednica Skupštine Glavnog grada.

Saglasno članu 134 stav 2 Poslovnika Skupštine, Služba Skupštine je predloge Kluba odbornika Demokrata dostavila gradonačelniku, koji je ovlašćen da, nakon izjašnjenja nadležnih organa uprave, daje predlog sa obrazloženjem o temama drugih predlagača, koje, sa aspekta nedležnosti Glavnog grada, mogu biti sadržane u Programu rada Skupštine.

 Prilikom izrade Predloga programa rada Skupštine za 2020. godinu, predlozi Kluba odbornika Demokrata, tretirani su shodno određenju gradonačelnika u odnosu na predloge ovog kluba.

Shodno navedenom, prihvaćene su i u Predlog programa rada Skupštine uvrštene sljedeće teme Kluba odbornika Demokrata: Informacija o aktivnostima Glavnog grada na izgradnji uređaja za prečišćavanje otpadnih voda, sa kolektorskom mrežom i Informacija o broju i stepenu izgrađenosti objekata za koje je Glavni grad u 2016, 2017, 2018. i 2019.godini, obezbijedio gradsko građevinsko zemljište, naknadu za komunalno opremanje ili neki drugi vid pogodnosti, odnosno uloga, zaključno sa 31.12.2019. godine. Navedene teme su uvrštene u Predlog programa rada, pod nazivima:Informacija o toku implementacije projekta sakupljanja i prečišćavanja otpadnih voda u Glavnom gradu Podgorici i Informacija o stepenu izgrađenosti svih objekata za koje je Glavni grad od 2017.godine, obezbijedio gradsko građevinsko zemljište, naknadu za komunalno opremanje ili neki drugi vid pogodnosti, odnosno uloga, zaključno sa 31.12.2019. godine, budući da se obrađuje vremenski period od 2017. do 2019. godine, saglasno Programu rada Skupštine i prenesenim obavezama od prošle godine.

Određene teme koje je predložio Klub odbornika Demokrata, sadržane su ili istovjetne sa posebnim temama koje je predložio gradonačelnik. Tema Informacija o raspodjeli sredstava iz Budžeta Glavnog grada za rad nevladinim organizacijama u 2019. godini, sadržana je u temi gradonačelnika - Izvještaj o projektima nevladinih organizacija koji su finansirani sredstvima Glavnog grada u 2019. godini, tema Informacija o stanju mostova u Glavnom gradu, sa predlogom mjera za njihovu zaštitu, predložili su gradonačelnik i Klub odbornika Demokrata, koja je pod istim nazivom, razmatrana i u 2019. godini.

Pored navedenog, određeni broj tema koje je predložio Klub odbornika Demokrata, s obzirom da su informativnog karaktera i da će podaci biti iskazani, odnosno obuhvaćeni temama koje je predložio gradonačelnik, nijesu prihvaćene kao posebne teme. U tom smislu, nije prihvaćen predlog da se u Program rada uvrsti Informacija o kreditnim zaduženjima Glavnog grada sa iznosom glavnice, pripadajućim kamatama, izmirenim odnosno preostalim (neizmirenim) obavezama, dinamici otplate, rokovima vraćanja, namjeni zaduženja i nazivu institucije kod koje je izvršeno zaduženje, iz razloga što je Skupština Glavnog grada usvajala odluke o svim kreditnim zaduženjima, a u Završnom računu Budžeta Glavnog grada, koji je planiran za II kvartal, daće se prikaz stanja kreditnih obaveza Glavnog grada, sa podacima o zaduženosti Glavnog grada i garancijama za privredna društva. Iz istih razloga nije prihvaćen predlog da se u Program uvrsti Informacija o donacijama iz Budžeta Glavnog grada drugim gradovima u Crnoj Gori, Informacija o izgradnji građevinskih objekata u 2018. i 2019. godini iz budžetskih sredstava (kapitalni budžet) i Informacija o dodjeli sredstava iz Budžeta Glavnog grada sportskim klubovima u 2019. godini.

Takođe nijesu prihvaćene teme koje se odnose na informacije: o stepenu realizacije naplate naknade za uređivanje građevinskog zemljišta za objekte čiji su vlasnici ostvarili pravo plaćanja sa odloženim rokom; o prodaji nepokretnosti u korist Budžeta Glavnog grada za 2018. i 2019. godinu, o usmjeravanju sredstava Budžeta za rad klubova političkih partija u Skupštini Glavnog grada i naknadama za rad odbornika u Skupštini Glavnog grada za 2019. godinu; o infrastrukturnim objektima koji nijesu završeni u planiranom roku i razlozima kašnjenja završetka radova u 2018. i 2019. godini; o svim sudskim postupcima koje je vodio Glavni grad u 2017.,2018. i 2019. godini, sa iznosom sudskih troškova i zateznih kamata, o utrošenim sredstvima Glavnog grada na izgradnji objekata komunalne infrastrukture po mjesnim zajednicama za 2019. godinu, jer se, zbog prirode pitanja na koje se odnose, obrađuju kroz Izvještaj o radu gradonačelnika, Izvještaj o radu Agencije za izgradnju i razvoj Podgorice d.o.o., Polugodišnji izvještaj o realizaciji Budžeta i u Završnom računu Budžeta Glavnog grada.

Nije prihvaćen predlog da se u Program rada uvrste Informacija o aktivnim mjerama za razvoj poljoprivrede, sredstvima zaštite, stanju poljoprivrednog zemljišta i konkretnim podsticajima poljoprivrednim proizvođačima na području Glavnog grada, Informacija o aktivnostima Glavnog grada na pripremi za predstojeću poljoprivrednu sezonu sa podacima o realizovanim aktivnostima u ovoj oblasti u prethodnoj godini, budući da su sadržane u Informaciji o aktivnostima na podsticaju razvoja poljoprivrede i ruralnih područja Glavnog grada - Podgorice u 2020. godini, sa pregledom stanja u ovoj oblasti, koja je planirana za razmatranje u IV kvartalu. Navedenom informacijom u odgovarajućem obimu biće obrađena i tema razvoja preduzetništva, pa nije prihvaćen predlog da se kao posebna tema u Program rada uvrsti Informacija o stimulativnim mjerama koje preduzima Glavni grad za podsticanje i razvoj malog i srednjeg preduzetništva.

Predlog da se u Program rada uvrsti Informacija o izgrađenim objektima u Glavnom gradu građenih putem privatno-javnog partnerstva, nije prihvaćen iz razloga što Agencija za izgradnju i razvoj Podgorice d.o.o. i druga privredna društva, dostavljaju Skupštini godišnje izvještaje o radu, koji sadrže informacije o realizaciji aktivnosti na izgradnji svih započetih i izgrađenih objekata u Glavnom gradu, sa izvorima finansiranja, uključujući i objekte građene putem javno-privatnog partnerstva.

Tema Informacija o stepenu izgrađenosti, rokovima izgradnje i ugovorenoj cijeni Gradskog pozorišta i Informacija o stepenu završetka radova na izgradnji doma za stare, sa obrazloženjem o razlozima za promjenu lokacije i učinjenim troškovima zbog promjene lokacije, nije prihvaćena. O navedenom nije neophodno pripremati posebne informacije iz razloga što se radi o investicijama čija je realizacija u toku i iste se odvijaju planiranom dinamikom ili sa manjim kašnjenjima. Odbornicima u Skupštini Glavnog grada i zainteresovanoj javnosti će svi podaci od značaja za izgradnju ovih objekata biti dostupni iz drugih informacija, čije razmatranje je planirano u 2020. godini.

Takođe nije prihvaćena tema: Informacija o dodijeljenim donacijama, sponzorstvima i jednokratnim novčanim pomoćima iz Budžeta Glavnog grada sa posebnim osvrtom na dodijeljena sredstva iz budžetske rezerve za navedene namjene kao i sredstva koja su uplaćenaod strane privrednih društava čiji je osnivač Glavni grad, iz razloga što se ovi podaci iskazuju kroz redovne izvještaje privrednih društava čiji je osnivač Glavni grad i kroz Završni račun Budžeta Glavnog grada.

Određene teme koje je predložio Klub odbornika Demokrata, nijesu prihvaćene jer su u pretežnoj nadležnosti drugih organa: Informacija o neplanskoj eksploataciji pijeska i šljunka na području Glavnog grada a posebno u neposrednoj blizini vodoizvorišta Boljesestre, sa posebnim osvrtom na iznos koncesione naknade u Budžetu Glavnog grada, Informacija o problemima nezaposlenostisa planomza rješavanje ovog problema Glavnog grada, sa predlogom mjera, Informacija o stanju i uslovima rada objekata predškolskog, osnovnog, srednjeg i visokog obrazovanja u Glavnom gradu, sa posebnim osvrtom na stanje objekata područnih odjeljenja osnovnih škola na prigradskom i seoskom području.

Takođe nije prihvaćen predlog da se u Program rada uvrsti tema Razmatranje Informacije o neposrednim aktivnostima koje su preduzeli lokalna samouprava i privredna društva na zaštiti životne sredine u cjelini, a posebno od štetnih uticaja proizvodnje u KAP-u i opasnosti od bazena crvenog mulja, sa posebnim osvrtom na zaštitu Zetske ravnice, iz razloga što su zakonodavstvom u oblasti životne sredine, jasno precizirane nadležnosti lokalne samouprave, na osnovu kojih Glavni grad nema ingerencije i mehanizme za sprovođenje neposrednih aktivnosti na zaštiti od štetnog djelovanja KAP-a.

Tema Informacija o stanju životne sredine na području u neposrednoj blizini vodoizvorišta Boljesestra ne može biti tema Programa. Praćenje stanja na ovom lokalitetu definisano je monitoringom životne sredine za period jun 2015 - maj 2016. godine. Vlada Crne Gore je u februaru 2007. godine donijela stratešku odluku o izgradnji Regionalnog vodovoda za Crnogorsko primorje sa izvorišta Boljesestre. S tim u vezi, donesen je Zakon o regionalnom vodosnabdijevanju Crnogorskog primorja. Nadzor nad sprovođenjem ovog zakona i podzakonskih akata vrši organ državne uprave nadležan za komunalne poslove, organ državne uprave nadležan za poslove vodoprivrede i organ državne uprave nadležan za poslove zdravlja. Inspekcijski nadzor nad izvršenjem ovog zakona vrše nadležni inspektori, u skladu sa zakonom. Na osnovu odredbi Zakona o vodama, Ministarstvo poljoprivrede, šumarstva i vodoprivrede, uz saglasnost Ministarstva zdravlja, Ministarstva uređenja prostora i zaštite životne sredine i Ministarstva ekonomije, donijelo je Pravilnik o određivanju i održavanju zona i pojaseva sanitarne zaštite izvorišta i ograničenjima u tim zonama.

Takođe nije prihvaćeno da se kao posebna tema razmatra Izvještaj o stepenu bespravne gradnje na području Prostornog plana Glavnog grada Pogorica za 2019. godinu, sa posebnim osvrtom na postupak legalizacije objekata, iz razloga što je pitanje bespravne gradnje i njeno suzbijanje u nadležnosti državnog organa -Uprave za inspekcijske poslove Crne Gore, dok će postupanje nadležnog organa lokalne uprave po zahtjevima za legalizaciju objekata biti obuhvaćeno posebnom informacijom.

 Tema Izvještaj o radu i finansijskom poslovanju Fudbalskog kluba "Budućnost" za period 2006-2019., po godinama i tema Informacija o radu AD "Plodovi Crne Gore" u realizaciji projekata za Glavni grad-Podgorica, nijesu prihvaćene, iz razloga što je za usvajanje finansijskog izvještaja akcionarskog društava nadležna isključivo Skupština akcionara, kao i izvještaja Odbora direktora, izvještaja Revizora i izvještaja izvršnog direktora. Shodno obavezi utvrđenoj Zakonom o privrednim društvima, ovi izvještaji (kvartalni i završni) se redovno podnose Komisiji za hartije od vrijednosti i Centralnom registru privrednih subjekata i dostupni su javnosti na njihovom sajtu.Pored toga, AD “Plodovi CG” ne učestvuju u realizaciji projekata za Glavni grad – Podgorica.

 Predlog da se u Program rada uvrsti Informacija o postupcima javnih nabavki u 2019. godini sa posebnim osvrtom na poništene postupke po žalbama nezadovoljnih stranki, nije prihvaćen. Shodno članu 118 Zakona o javnim nabavkama obaveza Glavnog grada je da nadležnom organu, odnosno Upravi za javne nabavke, najkasnije do 28. februara, dostavi Izvještaj o sprovedenim postupcima javnih nabavki i zaključenim ugovorima u prethodnoj godini. Isti izvještaj objavljuje se i na sajtu Glavnog grada. U skladu sa navedenim, a imajući u vidu da su ovi podaci dostupni javnosti nije neophodno pripremati posebnu Informaciju.

 U Predlog programa rada Skupštine za 2020. godinu nije uvrštena tema Razmatranje Informacije o stanju i načinu organizovanja mjesnih zajednica sa programom mjera za prevazilaženje postojećeg stanja, budući da su odbornici Skupštine Glavnog grada u dovoljnoj mjeri informisani o problemima i stanju u mjesnim zajdnicama. Radi prevazilaženja tih problema, predsjednik Skupštine Glavnog grada je decembra 2018.godine donio rješenje o imenovanju Odbora povjerenika za 39 mjesnih zajednica u Glavnom gradu. Budući da je Klub odbornika Demokrata odbio učešće u Odboru, ovim putem ih obavještavamo da je poziv i dalje otvoren, te se njihovo učešće ne dovodi u pitanje.

 Predlog da se u Program rada uvrsti Predlog odluke o direktnim radio prenosima sjednice Skupštine Glavnog grada, nije prihvaćen, iz razloga što je, u cilju obezbjeđivanja javnosti rada Skupštine, odredbama Statuta Glavnog grada propisano da radio i drugi elektronski mediji imaju pravo da direktno prenose sjednice Skupštine. Međutim, kako u dosadašnjem radu nije bilo zainteresovanih medija za prenos sjednica Skupštine, javnost rada će se obezbijediti putem digitalnih medija, odnosno servisa koji su dostupni većem broju korisnika. U tom smislu, ističemo da se predlogom Programa rada za tekuću godinu, planira donošenje Odluke o osnivanju društva sa ograničenom odgovornošću Lokalni javni emiter „Radio televizija Podgorica“.

 Predlog da se u Program rada uvrsti tema Analiza stanja u javnom lokalnom prevozu putnika, sa posebnim osvrtom na rezultate primjene »Studije dugoročnog razvoja javnog gradskog i prigradskog saobraćaja u Podgorici«, takođe nije prihvaćen. Ovo iz razloga što neposredna primjena Studije o dugoročnom razvoju javnog gradskog i prigradskog saobraćaja u Podgorici, odnosno realizacija nekog od modela koji je predložen ovom studijom podrazumijeva definisanje normativnog okvira na nivou Glavnog grada za obavljanje gradskog i prigradskog prevoza. U tom smislu, a u skladu sa rješenjima iz novog Zakona o prevozu u drumskom saobraćaju već je donijeta Odluka o linijskom gradskom i prigradskom prevozu putnika na teritoriji Glavnog grada koja je stupila na snagu 8. novembra 2018. godine, nakon čega će se pristupiti aktivnostima na sprovođenju postupka povjeravanja obavljanja prevoza i uvođenja elektronske vozne karte, dok je ovim predlogom planirano donošenje odluke o izmjenama i dopunama citirane odluke, radi usklađivanja sa izmjenama propisa.

Tema Izvještaj o radu Komisije za rješavanje stambenih pitanja lica koja bira ili imenuje Skupština Glavnog grada, gradonačelnik i drugih lica čiji je rad od posebog interesa za Glavni grad za 2009, 2010, 2011, 2012, 2013, 2014, 2015, 2016, 2017, 2018 i 2019. godinu i Izvještaj o dodijeljenim stanovima i stambenim kreditima službenicima i namještenicima zaposlenim u organima uprave Glavnog grada, kao i licima u stanju socijalne potrebe za 2009, 2010, 2011, 2012, 2013, 2014, 2015, 2016, 2017, 2018 i 2019. godinu, nijesu prihvaćene. Ovo sa razloga što ne postoji potreba sačinjavanja posebnog izvještaja o radu Komisije za rješavanje stambenih pitanja lica koja bira ili imenuje Skupština Glavnog grada, gradonačelnik i drugih lica čiji je rad od posebog interesa za Glavni grad i Komisije za rješavanje stambenih potreba službenika i namještenika zaposlenih u organima uprave Glavnog grada, s obzirom da su odluke objavljivane na sajtu Glavnog grada, sa čime je upoznata ukupna javnost.

Predlog da se u Program rada Skupštine uvrsti Informacija o načinu i kvalitetu informisanja građana Podgorice i ukupne javnosti o radu Skupštine Glavnog grada, gradonačelnika Glavnog grada i organa uprave, nije prihvaćen, iz razloga što se putem internet prezentacije www.skupstina.podgorica.me blagovremeno objavljuju i ažuriraju sve informacije u vezi sa radom Skupštine. Sve aktivnosti koje preduzima gradonačelnik, organi uprave, kao i ostali zaposleni u Glavnom gradu, a koje su značajne za stanovnike Podgorice i ukupnu javnost, na dnevnoj osnovi se ažuriraju putem web portala Glavnog grada [www.podgorica.me](http://www.podgorica.me). Na taj način svaki pojedinac se može neposrednim uvidom uvjeriti u kvalitet informisanja građana Podgorice i ukupne javnosti o svim preduzetim aktivnostima.

Tema Informacija o stanju imovine bivšeg Dječijeg odmarališta u Sutomoru, nije prihvaćena, iz razloga što je prethodnim odlukama Skupštine Glavnog grada ova imovina ponuđena na tržište, a u slučaju ponovnog javnog poziva Skupština će biti blagovremeno informisana.

Savjet za davanje predloga naziva naselja, ulica i trgova predložio je 2 teme za Program rada: Predlog odluke o podizanju spomen obilježja davanjem naziva ulicama i bulevaru u Podgorici i Predlog odluke o određivanju naziva ulice u Podgorici.

S obzirom da nije bilo predloga drugih ovlašćenih predlagača, na osnovu predloga gradonačelnika, Savjeta za davanje predloga naziva naselja, ulica i trgova i predloga Kluba odbornika Demokrata, saglasno odredbama člana 60 stav 4 Statuta i člana 134 Poslovnika Skupštine, Predlog programa rada Skupštine Glavnog grada za 2020. godinu, utvrdio je predsjednik Skupštine.

 Program rada Skupštine Glavnog grada za 2020. godinu se sastoji od dva dijela: **tematskog i normativnog,** a sadrži aktivnosti kojima se ostvaruje funkcija Skupštine, nosioci posla i rokovi po kvartalima.

 U prvom poglavlju tematskog dijela Programa rada Skupštine za 2020. godinu - **Programi i planovi,** *u prvom kvartalu,* planirano je donošenje Strateškog plana razvoja Glavnog grada-Podgorice, za period 2020-2025. godine, čija je izrada predviđena odredbama Zakona o regionalnom razvoju ("Službeni list CG", br. 29/11, 26/11, 20/15 i 47/19 ); Plana održive urbane mobilnosti Glavnog grada – Podgorica, Lokalnog plana za unapređenje socijalne inkluzije – razvoj usluga socijalne i dječje zaštite u Glavnom gradu – Podgorici, za period 2020.-2023.; kao i Lokalnog akcionog plana za mlade Glavnog grada-Podgorice, za period 2020-2021. godine (LAPM) .

U *drugom kvartalu* planirano je donošenje Programa podizanja spomen-obilježj, a shodno članu 8 stav 2 Zakona o spomen-obilježjima ("Službeni list CG", br. 40/08, 40/11 i 2/17), kojim je propisano da se spomen-obilježja podižu u skladu sa programom podizanja spomen-obilježja koji donosi Skupština Glavnog grada, uz saglasnost organa državne uprave nadležnog za poslove kulture.

Za *treći kvartal,* predlaže se donošenje Programa socijalnog stanovanja Glavnog grada – Podgorice, za 2020. godinu, u skladu sa Programom socijalnog stanovanja, koji donosi Vlada Crne Gore, na period od tri godine.

U *četvrtom kvartalu* predviđeno je donošenje Programa razvoja kulture Glavnog grada – Podgorice za period 2020.-2024.godine, saglasno čl. 6, 10 i 11 Zakona o kulturi, kao i donošenje Plana zaštite i spašavanja od zemljotresa na teritoriji Glavnog grada-Podgorice, za period 2020-2021. godine, koja obaveza proizilazi iz Strategije za smanjenje rizika od katastrofa sa Dinamičkim planom aktivnosti za period 2018-2023. godine, kao osnovnog dokumenta i iz Akcionog plana za sprovođenje Strategije. Takođe u ovom kvartalu je, saglasno članu 16 Zakona o uređenju prostora i izgradnji objekata ("Sl.list CG", br. 51/08, 34/11, 35/13 i 33/14), koji se primjenjuje do donošenja plana generalne regulacije Crne Gore, a kojim je definisana obaveza skupštine lokalne samouprave o donošenju jednogodišnjeg programa uređenja prostora, planirano donošenje Programa uređenja prostora Glavnog grada Podgorice za 2021. godinu.

U istom kvartalu, planirano je donošenje Plana upravljanja komunalnim i neopasnim građevinskim otpadom u Glavnom gradu-Podgorica za period 2021.-2025. godina, a shodno odredbi člana 23 Zakona o upravljanju otpadom ("Službeni list CG", br. 64/11 i 39/16), te Strategije zapošljavanja i razvoja ljudskih resursa. U okviru projekta »Dalji razvoj lokalnih inicijativa za zapošljavanje« koji se finansira iz Programa EU i CG za zapošljavanje, obrazovanje i socijalnu zaštitu, održane su regionalne radionice sa predstavnicima lokalnih samouprava na temu lokalnih partnerstava za zapošljavanje. U skladu sa dogovorom sklopljenim na ovim radionicama, Glavni grad je, krajem januara 2020. godine osnovao lokalno partnerstvo za zapošljavanje. Početni sastanci svih lokalnih partnerstava za zapošljavanje u Crnoj Gori treba da se održe do kraja februara 2020. godine, a u martu započinju aktivnosti izrade opštinskih strategija zapošljavanja i razvoja ljudskih resursa, što će se finalizovati kroz razmatranje i usvajanje lokalne Strategije zapošljavanja na Skupštini Glavnog grada.

U ovom kvartalu je planirano i donošenjeprograma rada privrednih društava i javnih ustanova za 2021. godinu, sa predlozima odluka o davanju saglasnosti na programe rada, saglasno odredbama člana 54 stav 1 tačka 58 Statuta Glavnog grada, kojima je propisano da Skupština Glavnog grada daje saglasnost na plan razvoja i program rada i druge programske akte javnih službi čiji je osnivač Glavni grad.

U drugom poglavlju Tematskog dijela, **Informativno-analitički dio**, predviđeno je da Skupština *u prvom kvartalu* razmatra: Izvještaj o radu Gradonačelnika i radu organa uprave Glavnog grada i službi za 2019. godinu, Informaciju o stepenu izgrađenosti svih objekata za koje je Glavni grad od 2017. godine obezbijedio gradsko građevinsko zemljište, naknadu za komunalno opremanje ili neki drugi vid pogodnosti, odnosno uloga, zaključno sa 31.12.2019. godine, Izvještaj o realizaciji Plana akcije za mlade Glavnog grada (2014-2019) u 2019.godini i Izvještaj o projektima nevladinih organizacija koji su finansirani sredstvima Glavnog grada u 2019. godini.

U *drugom kvartalu* planirano je razmatranje Informacije o toku implementacije projekta sakupljanja i prečišćavanja otpadnih voda u Glavnom gradu-Podgorici, Izvještaja o radu Komunalne inspekcije za 2019. godinu, Izvještaj o radu Komunalne policije za 2019. godinu, Izvještaj o radu Službe zaštite i spašavanja Glavnog grada za 2019. godinu, izvještaja o radu privrednih društava i javnih ustanova za 2019. godinu, sa predlozima ocjena i zaključaka.

Takođe u drugom kvartalu, planirano je razmatranje Izvještaja o postupanju u upravnim stvarima iz nadležnosti Glavnog grada Podgorice u 2019. godini, Informacije o pripremljenosti turističke sezone u Glavnom gradu - Podgorici u 2020. godini i Izvještaja o sprovođenju Lokalnog plana upravljanja otpadom u Glavnom gradu-Podgorici u 2019. godini.

 U *trećem kvartalu* je planirano razmatranje Izvještaja o ukupno ostvarenim primicima i izvršenim izdacima, iskazanim u skladu sa organizacionom, fukcionalnom i ekonomskom klasifikacijom, za period od 01.01.2020.godine do 30.06.2020.godine.

 U *četvrtom kvartalu* planirano je razmatranje Informacije o aktivnostima na podsticanju razvoja poljoprivrede i ruralnih područja Glavnog grada - Podgorice u 2020. godini, sa pregledom stanja u ovoj oblasti i Informacija o stanju mostova u Glavnom gradu, sa predlogom mjera za njihovu zaštitu.

 U **Normativnom dijelu** predlaže se donošenje 24 akta, od kojih neki proističu iz redovnog rada Skupštine (Budžet i Završni račun), a obaveza donošenja jednog broja propisa proizilazi iz usaglašavanja sa izmjenama zakona i propisa.

U *prvom kvartalu* planirano je donošenje Odluke o podizanju spomen obilježja davanjem naziva ulicama i bulevaru u Podgorici, Odluke o određivanju naziva ulice u Podgorici, Odluke o održavanju čistoće, Odluke o osnivanju društva sa ograničenom odgovornošću Lokalni javni emiter „Radio televizija Podgorica“. U ovom kvartalu planirano je donošenje šest detaljnih urbanističkih planova „Zabjelo 9“, "Zagorič 3 i 4", "Ibričevina", "Čepurci“, „Nova Varoš – Blok R“ i "Stara Varoš – Blok 7", dok je u *drugom kvartalu* planirano donošenje jednog detaljnog urbanističkog plana "Poslovni centar Kruševac-zona B". Navedena planska dokumenta donose se prema posebom postupku, saglasno članu 219 Zakona o planiranju prostora i izgradnji objekata.

U drugom kvartalu planirano je donošenje Odluke o izmjenama i dopunama Odluke o rješavanju stambenih pitanja lica u stanju socijalne potrebe, Odluke o održavanju groblja na teritoriji Glavnog grada – Podgorica, Odluke o komunalnom redu, Odluke o obrazovanju Savjeta za mlade Glavnog grada –Podgorica, Odluke o finansiranju projekata nevladinih organizacija na teritoriji Glavnog grada-Podgorica, Odluke o davanju u zakup poljoprivrednog zemljišta radi podsticaja poljoprivredne proizvodnje na teritoriji Glavnog grada, Odluke o izmjenama i dopunama odluke o auto-taksi prevozu na teritoriji Glavnog grada – Podgorice, te Završnog računa Budžeta Glavnog grada - Podorice za 2019. godinu.

 U *trećem kvartalu* planirano je donošenje Odluke o izmjenama i dopunama Odluke o linijskom gradskom i prigradskom prevozu putnika na teritoriji Glavnog grada – Podgorica, Odluke o naknadama za korišćenje opštinskih puteva na teritoriji Glavnog grada – Podgorice, kao i donošenje Detaljnog urbanističkog plana "Drač – Vatrogasni dom".

 U *četvrtom kvartalu* planirano je donošenje nove Odluke o utvrđivanju erozivnih područja na teritoriji Glavnog grada - Podgorice, budući da postojeća datira iz 1995.godine ("Sl.list RCG-opštinski propisi", broj 8/95), u skladu sa Metodologijom kojom se utvrđuju erozivna područja, koju propisuje Ministarstvo poljoprivrede i ruralnog razvoja. U istom kvartalu planiran je Predlog odluke o Budžetu Glavnog grada-Podgorice za 2021. godinu.

 Predlogom programa rada Skupštine za 2020. godinu, predviđene su 53 teme, od kojih je 29 u tematskom dijelu (13 programskih i 16 informativno-analitičkih) i 24 u normativnom dijelu.

Pored ovih tema Predlogom programa je predviđeno da će Skupština u toku programskog perioda razmatrati i druga pitanja iz svoje nadležnosti.

Predlogom programa obuhvaćen je i određeni broj tema iz Programa rada za prethodnu godinu koje nijesu realizovane.

 Iz Programa rada Skupštine za 2019. godinu, od 77 tema (31 u tematskom i 46 u normativnom dijelu), realizovano je 49 tema (23 iz tematskog i 26 iz normativnog dijela), a nije realizovano 28 tema, i to: 8 tematskih (5 programskih i 3 informativno-analitičke) i 20 normativnih, od kojih je 15 planskih dokumenata.

 U toku programskog perioda Skupština je razmatrala 85 pitanja iz svoje nadležnosti, koja  nijesu predviđena Programom rada za 2019. godinu. Od tih tema, značajan dio nije mogao biti planiran Programom, kao što su davanje saglasnosti na zasnivanje ili brisanje stvarne službenosti, na prenos prava svojine na građevinskom zemljištu, na pribavljanje građevinskog zemljišta radi izgradnje saobraćajnica, davanje saglasnosti na ugovor, davanje saglasnosti za izvođenje radova i sl.

Pored navedenog, Skupština je u 2019. godini donijela značajan broj akata koji se odnose na izbor i imenovanja lica koja bira ili imenuje Skupština i lica na čiji izbor daje saglasnost, koji se ne planiraju Programom rada.